སྨན་རྩྭ་ཁགཡོད་པ་ལས་བེད་སྤྱོད་ཐུབ་པལྷག་ཙམ་ཟིན་པ་དེ་དག་གཙོ་བོ་ནི་དབྱར་རྩྭ་དགུན་འབུ་དང་།སྙི་བ།ལྕུམ་རྩ།མྱང་རྩི་སྤྲས།སྲོ་ལོ་དམར་པོ།ལྕ་བ།ཨ་མི་ཤ།གླང་ཆེན་ཆིག་ཐུབ་སོགས་ཡིན།བོད་སྨན་གྲགས་ཅན་མུ་ཏིག་བདུན་ཅུ་དང་།རིན་ཆེན་མང་སྦྱོར་སོགས་ཁམས་ཀྱི་ཁུལ་ཙམ་མ་ཟད་ལྗོངས་ཕྱི་ནང་ཀུན་ཏུ་གྲགས་པ་ཆེ།རི་དྭགས་ལས་བྱུང་བའི་རྫས་ནི་གླ་རྩི་དང་།ཤ་བའི་ཁྲག་རྭ།གི་ཝང་།གངས་སྦལ་སོགས་གྲངས་ངེས་ཅན་ཡོད།ལྷག་པར་ཆབ་མདོའི་དབྱར་རྩྭ་དགུན་འབུ་ནི་རྡོག་ཆེ་ལ་སེར་ཤས་ཆེ་བ་དང་ནང་དཀར་བས་གང་སར་བྲིན་པོ་ཡོད།